CELEX: 32012R0208
Language: sk
Date: 2012-03-09 00:00:00
Title: Vykonávacie nariadenie Komisie (EÚ) č. 208/2012 z  9. marca 2012 , ktorým sa mení a dopĺňa vykonávacie nariadenie (EÚ) č. 562/2011, ktorým sa prijíma plán prideľovania zdrojov, ktoré sa majú v rozpočtovom roku 2012 vyúčtovať členským štátom za dodávky potravín z intervenčných zásob v prospech najodkázanejších osôb v Európskej únii, a ktorým sa stanovujú výnimky z určitých ustanovení nariadenia (EÚ) č. 807/2010

10.3.2012   
            
            
               SK
            
            
               Úradný vestník Európskej únie
            
            
               L 72/32
            
         VYKONÁVACIE NARIADENIE KOMISIE (EÚ) č. 208/2012
   z 9. marca 2012,
   ktorým sa mení a dopĺňa vykonávacie nariadenie (EÚ) č. 562/2011, ktorým sa prijíma plán prideľovania zdrojov, ktoré sa majú v rozpočtovom roku 2012 vyúčtovať členským štátom za dodávky potravín z intervenčných zásob v prospech najodkázanejších osôb v Európskej únii, a ktorým sa stanovujú výnimky z určitých ustanovení nariadenia (EÚ) č. 807/2010
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. f) a g) v spojení s jeho článkom 4,
   so zreteľom na nariadenie Rady (ES) č. 2799/98 z 15. decembra 1998, ktoré stanovuje poľnohospodárske menové dojednania pre euro (2), a najmä na jeho článok 3 ods. 2,
   keďže:
   
               (1)
            
            
               V článku 27 nariadenia (ES) č. 1234/2007 v znení zmien a doplnení nariadením Európskeho parlamentu a Rady (EÚ) č. 121/2012 (3) sa ustanovil program, podľa ktorého sa môžu rozdeľovať potravinové výrobky najodkázanejším osobám v Únii. Na tento účel sa môžu poskytnúť výrobky z intervenčných zásob alebo ak nie sú k dispozícii intervenčné zásoby vhodné na program rozdeľovania potravín, môžu sa potravinové výrobky nakúpiť na trhu. V rokoch 2012 a 2013 je uvedený program začlenený do zoznamu opatrení, ktoré sú oprávnené na financovanie Európskym poľnohospodárskym záručným fondom (EPZF) a ktoré sú stanovené v nariadení Rady (ES) č. 1290/2005 z 21. júna 2005 o financovaní spoločnej poľnohospodárskej politiky (4) až do maximálnej ročnej sumy 500 miliónov EUR.
            
         
               (2)
            
            
               Komisia má v súlade s článkom 27 ods. 3 nariadenia (ES) č. 1234/2007 prijať ročné plány. Ročný plán rozdeľovania na rok 2012 bol prijatý 10. júna 2011 vykonávacím nariadením Komisie (EÚ) č. 562/2011 (5) výlučne na základe výrobkov dostupných z intervenčných zásob. Členským štátom by sa mali prideliť dodatočné zdroje sprístupnené v rozpočtovom roku 2012 na rozdelenie potravín najodkázanejším osobám v Únii v dôsledku zmeny a doplnenia článku 27 nariadenia (ES) č. 1234/2007 nariadením (EÚ) č. 121/2012.
            
         
               (3)
            
            
               S cieľom uplatniť ročný rozpočtový strop by sa mali náklady na prevod v rámci Únie zahrnúť tam, kde je to vhodné, do celkového finančného príspevku, ktorý je pre jednotlivé členské štáty k dispozícii na vykonávanie plánu rozdeľovania na rok 2012. Okrem toho by sa termíny stanovené v článku 9 nariadenia Komisie (EÚ) č. 807/2010 zo 14. septembra 2010, ktorým sa stanovujú podrobné vykonávacie pravidlá pre dodávky potravín z intervenčných zásob v prospech najodkázanejších osôb v Únii (6), na podávanie žiadostí o platby a realizovanie platieb príslušnými orgánmi mali prispôsobiť tak, aby sa zabezpečilo, že zdroje pridelené v rámci plánu rozdeľovania na rok 2012 sú oprávnené na podporu Únie, iba ak sa dané platby uskutočnia v rozpočtovom roku 2012.
            
         
               (4)
            
            
               So zreteľom na skrátený časový rámec, ktorý členským štátom zostal na vykonávanie plánu rozdeľovania na rok 2012 v dôsledku dátumu nadobudnutia účinnosti nariadenia (EÚ) č. 121/2012, je vhodné umožniť predĺženie lehôt ustanovených v článku 3 ods. 1 a 3 nariadenia (EÚ) č. 807/2010, pokiaľ ide o obdobie vykonávania ročného plánu a dokončenie platobných transakcií v prípade výrobkov získaných na trhu.
            
         
               (5)
            
            
               Keďže k tejto revízii plánu rozdeľovania na rok 2012 došlo v čase, keď by už vnútroštátne administratívne opatrenia na vykonávanie daného plánu mali byť takmer dokončené, množstvá výrobkov dostupných z intervenčných zásob, ktoré sa prerozdeľujú v nadväznosti na rozhodnutie Fínska zrieknuť sa časti jeho podielu sušeného odstredeného mlieka alebo v dôsledku prehodnotenia presných množstiev v intervenčných skladoch, by sa nemali zohľadňovať pri výpočte toho, či členské štáty splnili povinnosť stanovenú v článku 3 ods. 2 druhom a treťom pododseku nariadenia (EÚ) č. 807/2010, podľa ktorej sa musí stiahnuť zo zásob 70 % obilnín a sušeného odstredeného mlieka do termínov stanovených v uvedenom článku.
            
         
               (6)
            
            
               Vzhľadom na to, že vykonávacie obdobie plánu rozdeľovania na rok 2012 je už v pokročilom štádiu, a s cieľom umožniť členským štátom čo najviac času na uskutočnenie činností potrebných na vykonanie zmeneného a doplneného plánu, by toto nariadenie malo nadobudnúť účinnosť dňom jeho uverejnenia.
            
         
               (7)
            
            
               Vykonávacie nariadenie (EÚ) č. 562/2011 by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Vykonávacie nariadenie (EÚ) č. 562/2011 sa mení a dopĺňa takto:
   
               1.
            
            
               Články 1 a 2 sa nahrádzajú takto:
               „Článok 1
               1.   V roku 2012 sa distribúcia potravín v prospech najodkázanejších osôb v Únii podľa článku 27 nariadenia (ES) č. 1234/2007 bude realizovať podľa ročného plánu distribúcie uvedeného v prílohe I k tomuto nariadeniu.
               Členské štáty môžu využívať finančné zdroje dostupné na realizáciu plánu na rok 2012 do výšky stropov stanovených v písmene a) prílohy I.
               Množstvo každého druhu výrobku, ktoré sa má vyskladniť z intervenčných zásob, sa stanovuje v písmene b) prílohy I.
               Orientačné príspevky členským štátom na nákup potravín na trhu Únie sa stanovujú v písmene c) prílohy I.
               2.   V zmysle článku 4 ods. 2 nariadenia (EÚ) č. 807/2010 sa povoľuje používanie obilnín ako platby za získavanie výrobkov z ryže na trhu.
               Článok 2
               S výhradou podmienok ustanovených v článku 8 nariadenia (EÚ) č. 807/2010 sa v rámci Únie povoľuje presun výrobkov uvedených v prílohe II k tomuto nariadeniu. Orientačné príspevky členským štátom na preplatenie nákladov na presuny v rámci Únie v súlade s požiadavkami v rámci ročného plánu distribúcie uvedeného v článku 1 sa stanovujú v písmene d) prílohy I.“
            
         
               2.
            
            
               Vkladajú sa tieto články 2a až 2d:
               „Článok 2a
               Odchylne od článku 3 ods. 1 nariadenia (EÚ) č. 807/2010 sa vykonávacie obdobie plánu distribúcie na rok 2012 končí 28. februára 2013.
               Článok 2b
               Odchylne od článku 3 ods. 3 nariadenia (EÚ) č. 807/2010 sa majú v pláne distribúcie na rok 2012 platobné transakcie za výrobky, ktoré má dodať prevádzkovateľ, v prípade výrobkov, ktoré sa majú získať na trhu podľa článku 2 ods. 3 písm. a) bodov iii) a iv) nariadenia (EÚ) č. 807/2010, vykonať pred 15. októbrom 2012.
               Článok 2c
               V rámci plánu distribúcie na rok 2012 sa prvá veta druhého pododseku a tretí pododsek odseku 2 článku 3 nariadenia (EÚ) č. 807/2010 tam, kde je to vhodné, neuplatňujú na tieto množstvá intervenčných zásob:
               
                           a)
                        
                        
                           5,46 tony obilnín uskladnených v Spojenom kráľovstve a pridelených Bulharsku;
                        
                     
                           b)
                        
                        
                           0,651 tony obilnín uskladnených vo Fínsku a pridelených Bulharsku;
                        
                     
                           c)
                        
                        
                           249,04 tony obilnín uskladnených vo Francúzsku a pridelených Francúzsku;
                        
                     
                           d)
                        
                        
                           635,325 tony sušeného odstredeného mlieka uskladneného v Estónsku a prideleného Estónsku.
                        
                     Článok 2d
               Odchylne od článku 9 nariadenia (EÚ) č. 807/2010 v prípade plánu distribúcie na rok 2012 sa žiadosti o platby predložia príslušným orgánom jednotlivých členských štátov do 30. septembra 2012. Žiadosti podané po tomto dátume sa neprijmú s výnimkou prípadov vyššej moci.
               Výdavky do výšky stropov stanovených v písmene a) prílohy I sú oprávnené na financovanie zo zdrojov Únie len v prípade, ak ich členský štát uhradil príjemcovi najneskôr 15. októbra 2012.“
            
         
               3.
            
            
               Prílohy I a II sa nahrádzajú textom uvedeným v prílohe k tomuto nariadeniu.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 9. marca 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. ES L 349, 24.12.1998, s. 1.
   
      (3)  Ú. v. EÚ L 44, 16.2.2012, s. 1.
   
      (4)  Ú. v. EÚ L 209, 11.8.2005, s. 1.
   
      (5)  Ú. v. EÚ L 152, 11.6.2011, s. 24.
   
      (6)  Ú. v. EÚ L 242, 15.9.2010, s. 9.
   
      PRÍLOHA
      „
            PRÍLOHA I
            
               ROČNÝ PLÁN DISTRIBÚCIE NA ROK 2012
            
            
                        a)
                     
                     
                        Celkové sumy finančných prostriedkov rozdelené podľa členských štátov:
                        
                                    (v EUR)
                                 
                              
                                    Členský štát
                                 
                                 
                                    Suma
                                 
                              
                                    Belgicko
                                 
                                 
                                    11 710 463
                                 
                              
                                    Bulharsko
                                 
                                 
                                    21 439 346
                                 
                              
                                    Česká republika
                                 
                                 
                                    135 972
                                 
                              
                                    Estónsko
                                 
                                 
                                    2 359 486
                                 
                              
                                    Írsko
                                 
                                 
                                    2 594 467
                                 
                              
                                    Grécko
                                 
                                 
                                    21 651 199
                                 
                              
                                    Španielsko
                                 
                                 
                                    80 401 345
                                 
                              
                                    Francúzsko
                                 
                                 
                                    70 563 823
                                 
                              
                                    Taliansko
                                 
                                 
                                    95 641 425
                                 
                              
                                    Lotyšsko
                                 
                                 
                                    5 558 220
                                 
                              
                                    Litva
                                 
                                 
                                    7 491 644
                                 
                              
                                    Luxembursko
                                 
                                 
                                    171 704
                                 
                              
                                    Maďarsko
                                 
                                 
                                    13 715 022
                                 
                              
                                    Malta
                                 
                                 
                                    721 992
                                 
                              
                                    Poľsko
                                 
                                 
                                    75 296 812
                                 
                              
                                    Portugalsko
                                 
                                 
                                    19 332 607
                                 
                              
                                    Rumunsko
                                 
                                 
                                    60 689 367
                                 
                              
                                    Slovinsko
                                 
                                 
                                    2 533 778
                                 
                              
                                    Slovensko
                                 
                                 
                                    5 098 384
                                 
                              
                                    Fínsko
                                 
                                 
                                    2 892 944
                                 
                              
                                    Spolu
                                 
                                 
                                    500 000 000
                                 
                              
                  
                        b)
                     
                     
                        Množstvo každého druhu výrobku, ktoré sa má vyskladniť z intervenčných zásob Únie na účely distribúcie v jednotlivých členských štátoch v rámci maximálnych súm stanovených v písmene a) tejto prílohy:
                        
                                    (v tonách)
                                 
                              
                                    Členský štát
                                 
                                 
                                    Obilniny
                                 
                                 
                                    Sušené odstredené mlieko
                                 
                              
                                    Belgicko
                                 
                                 
                                     
                                 
                                 
                                    1 560,275
                                 
                              
                                    Bulharsko
                                 
                                 
                                    39 150,874
                                 
                                 
                                     
                                 
                              
                                    Česká republika
                                 
                                 
                                    450,000
                                 
                                 
                                     
                                 
                              
                                    Estónsko
                                 
                                 
                                     
                                 
                                 
                                    635,325
                                 
                              
                                    Írsko
                                 
                                 
                                     
                                 
                                 
                                    727,900
                                 
                              
                                    Grécko
                                 
                                 
                                     
                                 
                                 
                                    2 682,575
                                 
                              
                                    Španielsko
                                 
                                 
                                     
                                 
                                 
                                    10 093,975
                                 
                              
                                    Francúzsko
                                 
                                 
                                    249,040
                                 
                                 
                                    8 858,925
                                 
                              
                                    Taliansko
                                 
                                 
                                     
                                 
                                 
                                    12 337,975
                                 
                              
                                    Lotyšsko
                                 
                                 
                                     
                                 
                                 
                                    870,050
                                 
                              
                                    Litva
                                 
                                 
                                     
                                 
                                 
                                    1 032,575
                                 
                              
                                    Maďarsko
                                 
                                 
                                     
                                 
                                 
                                    1 807,425
                                 
                              
                                    Malta
                                 
                                 
                                    1 230,373
                                 
                                 
                                     
                                 
                              
                                    Poľsko
                                 
                                 
                                     
                                 
                                 
                                    9 662,825
                                 
                              
                                    Portugalsko
                                 
                                 
                                     
                                 
                                 
                                    2 524,725
                                 
                              
                                    Rumunsko
                                 
                                 
                                    112 527,069
                                 
                                 
                                     
                                 
                              
                                    Slovinsko
                                 
                                 
                                     
                                 
                                 
                                    287,750
                                 
                              
                                    Slovensko
                                 
                                 
                                    8 976,092
                                 
                                 
                                     
                                 
                              
                                    Fínsko
                                 
                                 
                                     
                                 
                                 
                                    489,300
                                 
                              
                                    Spolu
                                 
                                 
                                    162 583,448
                                 
                                 
                                    53 571,600
                                 
                              
                  
                        c)
                     
                     
                        Orientačné príspevky členským štátom na nákup potravín na trhu Únie v rámci maximálnych súm stanovených v písmene a) tejto prílohy:
                        
                                    (v EUR)
                                 
                              
                                    Členský štát
                                 
                                 
                                    Suma
                                 
                              
                                    Belgicko
                                 
                                 
                                    8 346 393
                                 
                              
                                    Bulharsko
                                 
                                 
                                    14 004 438
                                 
                              
                                    Česká republika
                                 
                                 
                                    70 619
                                 
                              
                                    Estónsko
                                 
                                 
                                    1 136 698
                                 
                              
                                    Írsko
                                 
                                 
                                    1 200 145
                                 
                              
                                    Grécko
                                 
                                 
                                    15 656 380
                                 
                              
                                    Španielsko
                                 
                                 
                                    57 977 800
                                 
                              
                                    Francúzsko
                                 
                                 
                                    51 172 604
                                 
                              
                                    Taliansko
                                 
                                 
                                    68 479 620
                                 
                              
                                    Lotyšsko
                                 
                                 
                                    3 736 468
                                 
                              
                                    Litva
                                 
                                 
                                    5 281 095
                                 
                              
                                    Luxembursko
                                 
                                 
                                    161 225
                                 
                              
                                    Maďarsko
                                 
                                 
                                    9 751 550
                                 
                              
                                    Malta
                                 
                                 
                                    493 784
                                 
                              
                                    Poľsko
                                 
                                 
                                    54 100 415
                                 
                              
                                    Portugalsko
                                 
                                 
                                    13 763 634
                                 
                              
                                    Rumunsko
                                 
                                 
                                    39 979 504
                                 
                              
                                    Slovinsko
                                 
                                 
                                    1 883 893
                                 
                              
                                    Slovensko
                                 
                                 
                                    3 590 632
                                 
                              
                                    Fínsko
                                 
                                 
                                    1 871 094
                                 
                              
                                    Spolu
                                 
                                 
                                    352 657 991
                                 
                              
                  
                        d)
                     
                     
                        Orientačné príspevky členským štátom na preplatenie nákladov na presuny vnútri Únie v rámci maximálnych súm stanovených v písmene a) tejto prílohy:
                        
                                    (v EUR)
                                 
                              
                                    Členský štát
                                 
                                 
                                    Suma
                                 
                              
                                    Bulharsko
                                 
                                 
                                    2 300 431
                                 
                              
                                    Česká republika
                                 
                                 
                                    12 211
                                 
                              
                                    Grécko
                                 
                                 
                                    126 066
                                 
                              
                                    Španielsko
                                 
                                 
                                    401 345
                                 
                              
                                    Francúzsko
                                 
                                 
                                    17 915
                                 
                              
                                    Taliansko
                                 
                                 
                                    399 005
                                 
                              
                                    Lotyšsko
                                 
                                 
                                    5 509
                                 
                              
                                    Maďarsko
                                 
                                 
                                    61 128
                                 
                              
                                    Malta
                                 
                                 
                                    63 361
                                 
                              
                                    Poľsko
                                 
                                 
                                    205 907
                                 
                              
                                    Portugalsko
                                 
                                 
                                    108 700
                                 
                              
                                    Rumunsko
                                 
                                 
                                    5 970 071
                                 
                              
                                    Slovinsko
                                 
                                 
                                    7 073
                                 
                              
                                    Slovensko
                                 
                                 
                                    305 884
                                 
                              
                                    Fínsko
                                 
                                 
                                    15 394
                                 
                              
                                    Spolu
                                 
                                 
                                    10 000 000
                                 
                              
                  
         
            PRÍLOHA II
            
                        a)
                     
                     
                        Presuny obilnín v rámci Únie povolené na základe plánu distribúcie na rozpočtový rok 2012:
                        
                                     
                                 
                                 
                                    Množstvo
                                    (v tonách)
                                 
                                 
                                    Držiteľ
                                 
                                 
                                    Príjemca
                                 
                              
                                    1.
                                 
                                 
                                    33 989,414
                                 
                                 
                                    Agency for Rural Affairs, Fínsko
                                 
                                 
                                    Държавен фонд ‘Земеделие’ — Разплащателна агенция, Bulharsko
                                 
                              
                                    2.
                                 
                                 
                                    5 161,460
                                 
                                 
                                    RPA, Spojené kráľovstvo
                                 
                                 
                                    Държавен фонд ‘Земеделие’ — Разплащателна агенция, Bulharsko
                                 
                              
                                    3.
                                 
                                 
                                    450,000
                                 
                                 
                                    SJV, Švédsko
                                 
                                 
                                    SZIF, Česká republika
                                 
                              
                                    4.
                                 
                                 
                                    1 230,373
                                 
                                 
                                    SJV, Švédsko
                                 
                                 
                                    Ministry for Resources and Rural Affairs Paying Agency, Malta
                                 
                              
                                    5.
                                 
                                 
                                    16 856,043
                                 
                                 
                                    BLE, Nemecko
                                 
                                 
                                    Agenția de Plăți și Intervenție pentru Agricultură, Rumunsko
                                 
                              
                                    6.
                                 
                                 
                                    41 360,295
                                 
                                 
                                    Agency for Rural Affairs, Fínsko
                                 
                                 
                                    Agenția de Plăți și Intervenție pentru Agricultură, Rumunsko
                                 
                              
                                    7.
                                 
                                 
                                    54 310,731
                                 
                                 
                                    SJV, Švédsko
                                 
                                 
                                    Agenția de Plăți și Intervenție pentru Agricultură, Rumunsko
                                 
                              
                                    8.
                                 
                                 
                                    147,000
                                 
                                 
                                    FranceAgriMer, Francúzsko
                                 
                                 
                                    Pôdohospodárska platobná agentúra, Slovensko
                                 
                              
                                    9.
                                 
                                 
                                    8 829,092
                                 
                                 
                                    SJV, Švédsko
                                 
                                 
                                    Pôdohospodárska platobná agentúra, Slovensko
                                 
                              
                  
                        b)
                     
                     
                        Presuny sušeného odstredeného mlieka v rámci Únie povolené na základe plánu distribúcie na rozpočtový rok 2012:
                        
                                     
                                 
                                 
                                    Množstvo
                                    (v tonách)
                                 
                                 
                                    Držiteľ
                                 
                                 
                                    Príjemca
                                 
                              
                                    1.
                                 
                                 
                                    2 682,575
                                 
                                 
                                    BLE, Nemecko
                                 
                                 
                                    OPEKEPE, Grécko
                                 
                              
                                    2.
                                 
                                 
                                    330,350
                                 
                                 
                                    SZIF, Česká republika
                                 
                                 
                                    FEGA, Španielsko
                                 
                              
                                    3.
                                 
                                 
                                    6 308,425
                                 
                                 
                                    OFI, Írsko
                                 
                                 
                                    FEGA, Španielsko
                                 
                              
                                    4.
                                 
                                 
                                    3 455,200
                                 
                                 
                                    RPA, Spojené kráľovstvo
                                 
                                 
                                    FEGA, Španielsko
                                 
                              
                                    5.
                                 
                                 
                                    2 118,875
                                 
                                 
                                    RPA, Spojené kráľovstvo
                                 
                                 
                                    FranceAgriMer, Francúzsko
                                 
                              
                                    6.
                                 
                                 
                                    7 904,825
                                 
                                 
                                    BIRB, Belgicko
                                 
                                 
                                    AGEA, Taliansko
                                 
                              
                                    7.
                                 
                                 
                                    1 476,375
                                 
                                 
                                    OFI, Írsko
                                 
                                 
                                    AGEA, Taliansko
                                 
                              
                                    8.
                                 
                                 
                                    2 749,625
                                 
                                 
                                    Dienst Regelingen Roermond, Holandsko
                                 
                                 
                                    AGEA, Taliansko
                                 
                              
                                    9.
                                 
                                 
                                    207,150
                                 
                                 
                                    SJV, Švédsko
                                 
                                 
                                    AGEA, Taliansko
                                 
                              
                                    10.
                                 
                                 
                                    870,050
                                 
                                 
                                    Lietuvos žemės ūkio ir maisto produktų rinkos reguliavimo agentūra, Litva
                                 
                                 
                                    Rural Support Service, Lotyšsko
                                 
                              
                                    11.
                                 
                                 
                                    1 807,425
                                 
                                 
                                    RPA, Spojené kráľovstvo
                                 
                                 
                                    Mezőgazdasági és Vidékfejlesztési Hivatal, Maďarsko
                                 
                              
                                    12.
                                 
                                 
                                    3 294,150
                                 
                                 
                                    BLE, Nemecko
                                 
                                 
                                    ARR, Poľsko
                                 
                              
                                    13.
                                 
                                 
                                    1 675,025
                                 
                                 
                                    Lietuvos žemės ūkio ir maisto produktų rinkos reguliavimo agentūra, Litva
                                 
                                 
                                    ARR, Poľsko
                                 
                              
                                    14.
                                 
                                 
                                    4 692,825
                                 
                                 
                                    RPA, Spojené kráľovstvo
                                 
                                 
                                    ARR, Poľsko
                                 
                              
                                    15.
                                 
                                 
                                    2 524,275
                                 
                                 
                                    RPA, Spojené kráľovstvo
                                 
                                 
                                    IFAP I.P., Portugalsko
                                 
                              
                                    16.
                                 
                                 
                                    287,750
                                 
                                 
                                    Dienst Regelingen Roermond, Holandsko
                                 
                                 
                                    Agencija Republike Slovenije za kmetijske trge in razvoj podeželja, Slovinsko
                                 
                              
                                    17.
                                 
                                 
                                    489,300
                                 
                                 
                                    Dienst Regelingen Roermond, Holandsko
                                 
                                 
                                    Agency for Rural Affairs, Fínsko
                                 
                              
                  “